Document ID: 32008R0438

32008R0438
L 132/14
SLUŽBENI LIST EUROPSKE UNIJE
UREDBA KOMISIJE (EZ) br. 438/2008
od 21. svibnja 2008.
o opozivu registracije određenih naziva upisanih u registar zaštićenih oznaka izvornosti i zaštićenih oznaka zemljopisnog podrijetla (Löwensteiner Mineralquelle (ZOI), Bad Niedernauer Quelle (ZOI), Kisslegger Mineralquelle (ZOI), Teinacher Mineralquellen (ZOI), Lieler Quelle (ZOI), Gemminger Mineralquelle (ZOI), Überkinger Mineralquellen (ZOI))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 12. stavak 1.,
budući da:
(1)
U skladu s člankom 12. stavkom 2. drugim podstavkom Uredbe (EZ) br. 510/2006 i s člankom 17. stavkom 2. te Uredbe, zahtjevi Njemačke za opoziv registracija naziva „Löwensteiner Mineralquelle”, „Bad Niedernauer Quelle”, „Kisslegger Mineralquelle”, „Teinacher Mineralquellen”, „Lieler Quelle”, „Gemminger Mineralquelle” i „Überkinger Mineralquellen”, objavljeni su u Službenom listu Europske unije (2).
(2)
Budući da Komisija nije primila ni jedan prigovor u smislu članka 7. Uredbe (EZ) br. 510/2006, potrebno je opozvati registraciju tih naziva.
(3)
Shodno navedenom, te je nazive potrebno ukloniti iz „Registra zaštićenih oznaka izvornosti i zaštićenih oznaka zemljopisnog podrijetla”.
(4)
Mjere predviđene ovom Uredbom u skladu su s mišljenjem Stalnog odbora za zaštićene oznake zemljopisnog podrijetla i zaštićene oznake izvornosti,
DONIJELA JE OVU UREDBU:
Članak 1.
Opoziva se registracija naziva navedenih u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. svibnja 2008.

Labels: 3
18
17
6